L'ElianaVOL organitza la II edició del concurs de Contes Solidaris
01 de març de 2024

• El premi serà les edicions dels contes.

L'associació de voluntariat l’ElianaVOL, en col·laboració amb l'Ajuntament de l'Eliana, organitza un concurs literari de Contes Solidaris. Els temes hauran de ser sobre la solidaritat i/o el voluntariat i/o els drets humans. Els contes han de tindre com a màxim 3 pàgines d'extensió (no hi ha mínim), i podran incloure's fins a 5 il·lustracions, que repercutiran en la valoració de l'obra.

El termini de presentació de les obres estarà obert fins al 30 de juny, i existiran quatre categories de participació: autors de fins a 15 anys en castellà i una altra en valencià, i adults de més de 16 anys en valencià i castellà. Les obres hauran d'enviar-se amb un pseudònim i per correu electrònic a lelianavol2@gmail.com en format PDF.

Per a consultar les bases de participació és necessari contactar amb l’ElianaVOL a través del mateix correu electrònic, mitjançant la seua pàgina de Facebook, lelianavol o trucant al telèfon 625 966 604.

El premi consistirà en l'edició de les obres guanyadores per cada categoria. Així mateix, les obres editades es presentaran en un acte i es posaran a la venda. Els beneficis obtinguts es destinaran a una ONG d'ajuda a persones en situació de vulnerabilitat.